Op ’n plaas ontmoet ek drie geslagte wat saam boer: Oupa, Seun en Kleinseun. Hulle wys vir ons foto’s van beter jare: jare toe daar gemiddelde reënval was; ’n plaas met weiding; ’n plaas met riviere; ’n plaas met damme. En nou – nou is dit al drie reënlose jare; nou is dit net die dor, droë aarde. Soos ons ry om die skape te gaan voer gee, sien ek ’n plaas met geen weiding en geen riviere; daar waar ’n dam was, is dit net uitgedroogde klei. Kleinseun sê vir my: “Modder is beter as stof.”
Soos soveel kere vantevore skitter die ANC-regering in hul afwesigheid in dié krisistyd. En ja, dit ís ’n krisistyd. Veeboere het nie meer reserwes om voer mee aan te koop nie. Vee is boonop te maer om slagpale toe te neem, want die prys wat ’n boer vir ’n maer bees of skaap kry, is nie eens genoeg om die vragmotor se diesel te dek nie. Dit is om dié rede dat sommige boere ’n bees of skaap wat te swak is om op te staan eerder doodskiet. Wat anders staan hom te doen?
Die hartseer is die volgende: selfs al sou die hemel se sluise vandag oopgaan, sal dit ’n veeboer sewe jaar neem om sy kudde weer tot die oorspronklike grootte te herstel. Boonop het die prys van veevoer die hoogte ingeskiet omdat saaiboere totale misoeste gehad het – sommiges selfs vir ’n tweede of derde agtereenvolgende jaar. Die saaiboere sit met skuld van R6 miljoen en hoër. En die banke? Soos tannie Laurika sing: “Die man van die bank het net sy kop geskud, want my oom, ja, my oom was te diep in die skuld.”
Die verhaal eindig egter nie hier nie. AfriForum gaan in November talle organisasies in Europa besoek wat aangedui het dat hulle die moontlikheid oorweeg om skenkings tot die droogtefonds te maak. AfriForum gaan terselfdertyd aan die 9de Sessie van die Forum vir Minderheidsaangeleenthede by die Verenigde Nasies deelneem. Met die skakeltoer hoop en vertrou ons om verdere finansiering te bekom om op dié wyse ’n daadwerklike verskil vir die boere van Suid-Afrika teweeg te bring.
Dis nie net Gautengers wat die provinsie se e-tolstelsel aan hulle sakke gaan voel nie. Ekonome meen die stelsel gaan verbruikers landwyd raak omdat Gauteng die hart van die land se ekonomie is.
In April is die “kontoere” van die ooreenkoms reeds gesluit, maar sedertdien was daar uitsprake van Iranse leiers wat dit laat lyk het of ’n ooreenkoms moeilik bereik sou kon word.
Een van die laaste struikelblokke wat uit die weg geruim is, is om VN-inspekteurs ook toegang tot Iran se militêre basisse te gee. Iran, op sy beurt, het beding dat hy die toegang tydelik mag opskort. Iran word wyd daarvan verdink dat hy kernwapens in militêre basisse ontwikkel.
Volgens die Sunday Times is Ngcobo reeds Woensdag deur Zuma genader om die kommissie te lei. Zuma sal na verwagting die week die terme van verwysing en tydsraamwerk vir die kommissie bekendmaak wanneer hy terugkeer van die Verenigde Nasies se algemene vergadering. Zuma se aankondiging die week dat hy ŉ kommissie van ondersoek gaan instel het talle partye onkant gevang en het daar vrae ontstaan oor sy motief.